钦定古今图书集成/明伦汇编/官常典/第730卷 > 温迪罕蒲睹 徒单赛里 赤盏胡失荅 鹤
## 钦定古今图书集成/明伦汇编/官常典/第730卷 > 温迪罕蒲睹 徒单赛里 赤盏胡失荅 鹤

寿　完颜木里骨　完颜辞不失　、赤盏胡失赖　加古买住　完颜速没葛　高彭祖

按《金史忠义传》：蒲睹为兀者群牧使。西北路契丹撒
八等反，诸群牧皆应之。蒲睹闻乱作，选家奴材勇者
数十人，给以兵仗，阴为之备。贼不得发，乃绐诸奴曰：
“‘官阅兵器，愿借兵仗以应阅’。诸奴以为实然，遂借与
之。明旦，贼至，蒲睹无以御之。贼执蒲睹而问之曰：‘今
欲反未’？蒲睹曰：‘吾家世受国厚恩，子侄皆仕宦，不能
从汝，反而累吾族也’。”贼怒，脔而杀之，子与孙皆与害。
是时，迪斡群牧使徒单赛里、副使赤盏胡失荅，耶鲁
瓦群牧使鹤寿，欧里不群牧完颜术里骨、副使完颜
辞不失，卜迪不部副使赤盏胡失赖，速木典糺详稳
加古买住，胡睹糺详稳完颜速没葛，辖木糺详稳高
彭祖等皆遇害。鹤寿郓，王昂子，本名吾都不，五院部
人老和尚率众来招鹤寿与俱反。鹤寿曰：“吾宗室子，
受国厚恩，宁杀我，不能与贼俱反。”遂与二子皆被杀。